b'\n_START_ARTICLE_\nRakuunam\xc3\xa4en sotilaskoti\n_START_PARAGRAPH_\nRakuunam\xc3\xa4en sotilaskoti Lappeenrannassa Leirin kaupunginosan Rakuunam\xc3\xa4ell\xc3\xa4 oli l\xc3\xa4hes satavuotias sotilaskoti ja toimi Lappeenrannan sotilaskotiyhdistyksen kolmesta sotilaskodista keskussotilaskotina. Kahvilapalvelujen lis\xc3\xa4ksi siell\xc3\xa4 j\xc3\xa4rjestettiin erilaisia tilaisuuksia. Se lakkautettiin 31. toukokuuta 2017._NEWLINE_Nykyisin suojeltu sotilaskotirakennus V\xc3\xa4in\xc3\xb6 Valveen katu 4:ss\xc3\xa4 rakennettiin alun perin 1800-luvun puolella varuskunnan ruokalaksi. Sotilaskodiksi se remontoitiin Sune Maconin suunnitelmien mukaan ja vihittiin k\xc3\xa4ytt\xc3\xb6\xc3\xb6n 20. elokuuta 1922. _NEWLINE_Mervi Kansonen kirjoittaa sotilaskodin satavuotishistoriaa._NEWLINE_5.9.2018 Rakuunanm\xc3\xa4en Sotilaskoti sai uudet omistajat Lappeenrannasta ja Tampereelta, kun Padre House Oy ja valtiota edustanut Senaatti-kiinteist\xc3\xb6t allekirjoittivat kauppasopimuksen. Uudet omistajat halusivat historiallisen rakennuksen j\xc3\xa4\xc3\xa4v\xc3\xa4n paikalliseksi toimijaksi tavoitteena jatkaa entisell\xc3\xa4 toimialalla. Ulkoisesti erinomaisessa kunnossa oleva rakennus vaatii sis\xc3\xa4osiltaan p\xc3\xa4ivityst\xc3\xa4 ennen uuden toimijan sis\xc3\xa4\xc3\xa4nmuuttoa.'